Peetu on kingi - tsekkaa viime yön suomalaistulokset pähkinänkuoressa | Vancouver 2010 -olympialaiset | Iltalehti.fi
Peetu on kingi - tsekkaa viime yön suomalaistulokset pähkinänkuoressa
Torstai 18.2.2010 klo 09.00 Lumilautailija Peetu Piiroinen avasi Suomen mitalitilin Vancouverin olympialaisissa. - Tili avattu nytte ...mitalli... joo, Peetu Piiroinen haki tunnelmiaan Cypress Mountainin lumikourun kupeessa. (EPA)
Lumilautailu Peetu Piiroinen nappasi lumikourusta komeasti olympiahopeaa. Voiton vei ylivoimaisesti USA:n Shaun "Lentävä tomaatti" White. Väkevän suomalaispanoksen täydensi pikahälytyksellä kisoihin saapuneen Markku Kosken kuudes sija. Markus Malin laski sijalle 11.Janne Korven olympialaiset saivat ikävän sivumaun, kun mies karsiutui finaalista. Suomen mielestä Korpi sai laskustaan liian vähän pisteitä. Edes protesti ei vienyt Korpea finaaliin. Jääkiekko Leijonat avasi olympiaturnauksensa Valko-Venäjä-ottelulla. Suomi nappasi selkeän 5-1-voiton, mutta parantamisen varaa jäi roppakaupalla. Niklas Hagman oli Suomen ykköspyssy iskien kaksi osumaa. SprinttihiihtoSekä naiset että miehet jäivät ilman mitaleita sprinttihiihdoissa, myöskään finaalipaikkoja ei irronnut. Välieriin yltänyt Virpi Kuitunen oli parhaana suomalaisnaisena yhdeksäs. Aino-Kaisa Saarisen, Kirsi Perälän ja Pirjo Murasen matka katkesi pudotuseriin. Voittoon lykki Norjan Marit Björgen.Miehissä Kalle Lassila (10:s) ja Sami Jauhojärvi (12:s) hyytyivät Kuitusen tavoin välieriin. Jesse Väänäsen ja Matias Strandallin tie katkesi pudotuseriin. Voiton otti Venäjän Nikita Kriukov. Pikaluistelu500 metrillä olympiapronssin täpärästi menettänyt Mika Poutala jäi ilman mitalia myös 1 000 metrillä. Poutala oli lopputuloksissa kahdeksas. Tuomas Nieminen polki sijalle 34. IL